62024TO0148_INF
Rješenje Općeg suda (peto vijeće) od 26. lipnja 2025. –CW/Europol i Eurojust (EncroChat)
(predmet T-148/24)
„Izvanugovorna odgovornost – Suradnja policijskih tijela i drugih tijela za izvršavanje zakonodavstva država članica – Navodne nezakonite obrade osobnih podataka – Povreda formalnih zahtjeva – Članak 76. točka (d) Poslovnika – Nepostojanje neimovinske štete za koju je odgovoran Europol – Tužba koja je djelomično očito nedopuštena i djelomično očito pravno neosnovana”
1.
Sudski postupak – Tužba kojom se pokreće postupak – Formalni zahtjevi – Određivanje predmeta spora – Sažeti prikaz iznesenih razloga – Tužba za naknadu štete koju je prouzročila institucija Unije – Nepostojanje naznaka o spornom postupanju – Nedopuštenost
(čl. 268. i 340. UFEU-a; Poslovnik Općeg suda, čl. 76. t. (d); Uredba 2018/1727 Europskog parlamenta i Vijeća, čl. 46. st. 1.)
(t. 20., 21., 31.)
2.
Izvanugovorna odgovornost – Pretpostavke – Nezakonitost – Šteta – Uzročna veza – Stvarna i izvjesna šteta – Teret dokazivanja – Tužba koja ne sadržava elemente kojima se može dokazati postojanje i opseg neimovinske štete – Obveza Općeg suda da dopuni argumentaciju traženjem i utvrđivanjem takvih elemenata u prilozima tužiteljevim pismenima ili nalaganjem podnošenja dokumenata – Nepostojanje – Odbijanje tužbe u cijelosti
(čl. 340. UFEU-a; Poslovnik Općeg suda, čl. 85. st. 1. i 2.; Uredba 2016/794 Europskog parlamenta i Vijeća, čl. 50. st. 1.)
(t. 41., 43., 44., 53., 57., 63., 67., 74., 76.)
3.
Izvanugovorna odgovornost – Pretpostavke – Uredba 2016/794 – Odgovornost zbog nezakonite obrade osobnih podataka – Priroda navedene odgovornosti – Solidarna odgovornost Europola i dotične države članice
(Uredba 2016/794 Europskog parlamenta i Vijeća, uv. izj. 57. i čl. 50. st. 1.)
(t. 72., 73.)
Izreka
1.
Tužba se odbacuje kao očito nedopuštena u dijelu u kojem je upućena protiv Agencije Europske unije za suradnju u kaznenom pravosuđu (Eurojust).
2.
Tužba se odbija kao očito potpuno pravno neosnovana u dijelu u kojem je upućena protiv Agencije Europske unije za suradnju tijela za izvršavanje zakonodavstva (Europol).
3.
CW će snositi vlastite troškove te troškove Eurojusta i Europola.
4.
Kraljevina Španjolska i Kraljevina Nizozemska snosit će vlastite troškove.